Basic HTML Version

|  | Table of Contents |  | View Full Version

Page 108 - 中文讀本教學指引3
P. 108

    十四、西門豹的故事           105

                      人民』云。」
                           西門豹曰：「至為河伯娶婦時，願三老、巫祝、父老送女河上，幸來告語之！

                      吾亦往送女。」皆曰：「諾。」

                           至其時，西門豹往會之河上。三老、官屬、豪長者、里父老皆會，人民往觀

                      之者三二千人。其巫，老女子也，已年七十，從弟子女十人所，皆衣繒單衣，立
                      大巫後。

                           西門豹曰：「呼河伯婦來，視其好醜！」即將女出帷中，來至前。豹視之，

                      顧謂三老、巫祝、父老曰：「是女子不好。煩大巫嫗為入報河伯：得更求好女，

                      後日送之！」即使吏卒共抱大巫嫗投之河中。

                           有頃，曰：「巫嫗何久也？弟子趣之！」復以弟子一人投河中。
                           有頃，曰：「弟子何久也？復使一人趣之！」復投一弟子河中。凡投三弟子。

                           西門豹曰：「巫嫗弟子，是女子也，不能白事；煩三老為入白之！」復投三

                      老河中。西門豹簪筆磬折，嚮河立待良久。長老、吏、傍觀者皆驚恐。

                           西門豹顧曰：「巫嫗、三老不來還，奈之何？」欲復使廷掾與豪長者一人入

                      趣之。皆叩頭，叩頭且破，額血流地，色如死灰。西門豹曰：「諾！且留！待之
                      須臾！」

                           須臾，豹曰：「廷掾起矣！狀河伯留客久，若皆罷去，歸矣！」鄴吏民大驚

                      恐；從是以後，不敢復言為河伯娶婦。

                           西門豹即發民鑿十二渠，引河水灌民田，田皆溉。當其時，民治渠少煩苦，
                      不欲也。豹曰：「民可以樂成，不可與慮始。今父老子弟雖患苦我，然百歲後，

                      期令父老子孫思我言！」至今皆得水利，人民以給足富。

                      【字音辨識】

                      漂

                           ㄆ
                           ㄧ     在水上浮動不定，如：漂流、漂浮。
                           ˉ
                           ㄠ
                           ㄆ
                           ㄧ ˇ   用藥水使東西潔白，如：漂白。
                           ㄠ
                           ㄆ
                           ㄧ ˋ   美麗鮮明，如：漂亮。
                           ㄠ

| 103 104 105 106 107 108 109 110 111 112 113 |