Basic HTML Version

|  | Table of Contents |  | View Full Version

Page 103 - 中文讀本教學指引3
P. 103

    100  中文讀本教學指引（三）

                      應。蒙曰：「皖田肥美，若一收孰，彼眾必增，如是數歲，操態見矣，宜早除
                      之。」乃具陳其狀。於是權親征皖，引見諸將，問以計策。蒙乃薦甘寧為升城督，

                      督攻在前，蒙以精銳繼之。侵晨進攻，蒙手執枹鼓，士卒皆騰踴自升，食時破之。

                      既而張遼至夾石，聞城已拔，乃退。權嘉其功，即拜廬江太守，所得人馬皆分與

                      之，別賜尋陽屯田六百人，官屬三十人。蒙還尋陽，未期而廬陵賊起，諸將討擊
                      不能禽，權曰：「鷙鳥累百，不如一鶚。」復令蒙討之。蒙至，誅其首惡，餘皆

                      釋放，復為平民。

                           是時劉備令關羽鎮守，專有荊土，權命蒙西取長沙、零、桂三郡。蒙移書二

                      郡，望風歸服，惟零陵太守郝普城守不降。而備自蜀親至公安，遣羽爭三郡。權

                      時住陸口，使魯肅將萬人屯益陽拒羽，而飛書召蒙，使捨零陵，急還助肅。初，
                      蒙既定長沙，當之零陵，過酃，載南陽鄧玄之，玄之者郝普之舊也，欲令誘普。

                      及被書當還，蒙祕之，夜召諸將，授以方略，晨當攻城，顧謂玄之曰：「郝子太

                      聞世間有忠義事，亦欲為之，而不知時也。左將軍在漢中，為夏侯淵所圍。關羽

                      在南郡，今至尊身自臨之。近者破樊本屯，救酃，逆為孫規所破。此皆目前之事，

                      君所親見也。彼方首尾倒懸，救死不給，豈有餘力復營此哉？今吾士卒精銳，人
                      思致命，至尊遣兵，相繼於道。今子太以旦夕之命，待不可望之救，猶牛蹄中魚，

                      冀賴江漢，其不可恃亦明矣。若子太能一士卒之心，保孤城之守，尚能稽延旦夕，

                      以待所歸者，可也。今吾計力度慮，而以攻此，曾不移日，而城必破，城破之後，

                      身死何益於事，而令百歲老母，戴白受誅，豈不痛哉？度此家不得外問，謂援可
                      恃，故至於此耳。君可見之，為陳禍福。」玄之見普，具宣蒙意，普懼而聽之。

                      玄之先出報蒙，普尋後當至。蒙豫敕四將，各選百人，普出，便入守城門。須臾

                      普出，蒙迎執其手，與俱下船。語畢，出書示之，因拊手大笑。普見書，知備在

                      公安，而羽在益陽，慚恨入地。蒙留（孫河）〔孫皎〕，委以後事，即日引軍赴
                      益陽。劉備請盟，權乃歸普等，割湘水，以零陵還之。以尋陽、陽新為蒙奉邑。

                           師還，遂征合肥，既撤兵，為張遼等所襲，蒙與淩統以死扞衛。後曹公又大

                      出濡須，權以蒙為督，據前所立塢，置彊弩萬張於其上，以拒曹公。曹公前鋒屯

                      未就，蒙攻破之，曹公引退。拜蒙左護軍、虎威將軍。

                           魯肅卒，蒙西屯陸口，肅軍人馬萬餘盡以屬蒙。又拜漢昌太守，食下雋、劉
                      陽、漢昌、州陵與關羽分土接境，知羽驍雄，有并兼心，且居國上流，其勢難久。

                      初，魯肅等以為曹公尚存，禍難始搆，宜相輔協，與之同仇，不可失也，蒙乃密

                      陳計策曰：「（今）〔令〕征虜守南郡，潘璋住白帝，蔣欽將游兵萬人，循江上

| 98 99 100 101 102 103 104 105 106 107 108 |